SAPPE พุ่งแรงเกือบ 8% รับผลดีราคาน้ำตาลลดลง พ่วงอัพไซด์สูงลิ่ว
SAPPE พุ่งแรงเกือบ 8% รับรัฐประกาศลอยตัวราคาน้ำตาล โดยปิดตลาดเช้านี้ (17 ม.ค.) อยู่ที่ 27.75 บาท บวก 2 บาท หรือ 7.77% สูงสุดที่ 27.75 บาท ต่ำสุดที่ 26.25 บาท ด้วยมูลค่าซื้อขาย 82.55 ล้านบาท ด้าน โบรกฯ แนะซื้อ เคาะเป้า 38 บ. ดันอัพไซด์สูงลิ่ว
17 ม.ค. 2561

ผู้สื่อข่าวรายงานว่า ราคาหุ้น บริษัท เซ็ปเป้ จำกัด (มหาชน) หรือ SAPPE ปิดตลาดเช้านี้ (17 ม.ค.) อยู่ที่ 27.75 บาท บวก 2 บาท หรือ 7.77% สูงสุดที่ 27.75 บาท ต่ำสุดที่ 26.25 บาท ด้วยมูลค่าซื้อขาย 82.55 ล้านบาท

โดย บล.ฟินันเซีย ไซรัส ระบุในบทวิเคราะห์ว่า กลุ่มน้ำตาลและเครื่องดื่ม ได้ประโยชน์จากลอยตัวน้ำตาล โดย ม.44 เพื่อเร่งรัดการลอยตัวราคาน้ำตาลมีผลทันทีตั้งแต่ 15 ม.ค. 18 เรามองบวกต่อโรงงานน้ำตาลเพราะได้รับเงินสุทธิสูงขึ้นจากเดิม และไม่ถูกกำหนดโควต้าขายน้ำตาลในประเทศ รวมถึงมีค่าใช้จ่ายสต็อกน้ำตาลเพื่อขายในประเทศน้อยลง ขณะที่ ราคาน้ำตาลในตลาดโลกมีแนวโน้มเข้าสู่จุดสมดุลอย่างค่อยเป็นค่อยไป
โดยแนะนำหุ้นกลุ่มน้ำตาล (KSL KTIS KBS BRR) เพียงเก็งกำไร ส่วนกลุ่มเครื่องดื่มได้ประโยชน์จากราคาน้ำตาลที่ลงเหลือ 17-18 บาท/ก.ก. จากเดิม 20 บาท/ก.ก. แนะนำซื้อ SAPPE ให้ราคาเป้าหมาย 38 บาท
ทั้งนี้ จากราคาเป้าหมายที่ 38 บาท ส่งผลให้มีอัพไซดือยู่ที่ราว 37%